sagorsarker/bangla-wikipedia huggingface dataset:
সাঘাটা ইউনিয়ন

সাঘাটা ইউনিয়ন গাইবান্ধা জেলার অন্তর্গত সাঘাটা উপজেলার ৩ নং ইউনিয়ন।
আয়তনঃ ২৪.৩৫ বর্গ কিলোমিটার এবং ৬০১৯ একর।
মোট ১২টি গ্রাম আছে। 
(ক) হাসিলকান্দী, (খ) সাঘাটা, (গ) হাটবাড়ি, (ঘ) উত্তর যোগীপাড়া, (ঙ) দক্ষিণ যোগীপাড়া, (চ) উত্তর সাথালিয়া, (ছ) দক্ষিণ সাথালিয়া, (জ) কচুয়াহাট, (ঝ) গোবিন্দী, (ঞ) বাঁশহাটা, (ট) মুন্সিরহাট, (ঠ) দাসপাড়া।
ওয়ার্ডের সংখ্যা ৯টিঃ
(ক) গোবিন্দী/বাশহাটা, (খ) কচুয়াহাট, (গ) উত্তর সাথালিয়া, (ঘ) দক্ষিণ সাথালিয়া, (ঙ) হাটবাড়ি, (চ) উত্তর যোগীপাড়া, (ছ) দক্ষিণ যোগীপাড়া, (জ) হাসিলকান্দী, (ঝ) সাঘাটা।
মোট জনসংখ্যা ৩০,৯৫০ জন । (ক) পুরুষ : ১৬,০০০ , (খ) নারী : ১৪,৯৫০,
সাঘাটা ইউনিয়ন এর সরকারি বেসরকারী শিক্ষা প্রতিষ্ঠানের তালিকা । 
প্রাথমিক বিদ্যালয় ৯টি
(ক) সাঘাটা সরকারী প্রাথমিক বিদ্যালয়, স্থাপিত- ১৯০৫ সাল (খ) বাঁশহাটা সরকারী প্রাথমিক বিদ্যালয়, স্থাপিত- ১৯৬১ সাল। (গ) গোবিন্দী সরকারী প্রাথমিক বিদ্যালয় (ঘ) উত্তর সাথালিয়া সরকারী প্রাথমিক বিদ্যালয়, স্থাপিত- ১৯৪৯ সাল। (ঙ) কেরামতিয়া সরকারী প্রাথমিক বিদ্যালয়, স্থাপিত- ১৯৭৩ সাল। (চ) যোগীপড়া সরকারী প্রাথমিক বিদ্যালয়, স্থাপিত- ১৯৭৩ সাল। (ছ) মুন্সির হাট সরকারি প্রাথমিক বিদ্যালয়, স্থাপিত- ১৯৬৯ সাল। (জ) দক্ষিণ সাথালিয়া সরকারী প্রাথমিক বিদ্যালয়, স্থাপিত- ১৯৪৯ সাল, (ঝ) হাটবাড়ি সরকারী প্রাথমিক বিদ্যালয়, স্থাপিত- ১৯৪২ সাল।
রেজি: বিদ্যালয় ৩টি পুনরায় সরকারী করা হয়েছে-
(ক) ছাট যোগীপাড়া রেজিঃ বেসরকারী প্রাথমিক বিদ্যালয়, স্থাপিত- ১৯৯১ সাল। (খ) পূর্ব বাঁশহাটা রেজিঃ বেসরকারী প্রাথমিক বিদ্যালয়, স্থাপিত- ১৯৭৩ সাল। (গ) হাসিলকান্দী রেজিঃ বেসরকারী প্রাথমিক বিদ্যালয়।
(ক) সাঘাটা আইডিয়াল কিন্ডার গার্ডেন, স্থাপিত- ২০০৯ সাল, (খ) আল-হেরা ইসলামিক ইনন্টিটিউশন, স্থাপিত- ২০০২ সাল।
উচ্চ মাধ্যমিক বিদ্যালয় মোট ৪ টি । 
উচ্চ মাধ্যমিক বালিকা বিদ্যালয় ২টি:
(ক) সাঘাটা পাইলট বালিকা উচ্চ বিদ্যালয় ও কলেজ, স্থাপিত- ১৯৭৪ সাল। (খ) ইটাকুড়ি বালিকা উচ্চ বিদ্যালয়, স্থাপিত- ১৯৯৯ সাল।
উচ্চ মাধ্যমিক বালক বিদ্যালয় ২টি :
(ক) সাঘাটা পাইলট উচ্চ বিদ্যালয়, স্থাপিত-১৯০৪ সাল। (খ) মুন্সির হাট উচ্চ বিদ্যালয়, স্থাপিত- ১৯৭৩ সাল।
মাদ্রাসা ১টি:
(ক) সাঘাটা হেড কোয়াটার ডাঃ সেলিম সাঈদ ইসলামিয়া দাখিল মাদ্রাসা, স্থাপিত- ১৯৮৩ সাল।
কলেজ ১টি:
(ক) সাঘাটা পাইলট উচ্চ বিদ্যালয় ও কলেজ, স্থাপিত- ১৯৯৯ সাল।
গরু/ছাগলঃ ১টি:
(ক) সাঘাটা হাট। পাট : ১টি, (ক) সাঘাটা। মরিচ : ২টি, (ক) মুন্সিরহাট, (খ) সাঘাটা। ধান : ১টি, (ক) সাঘাটা । মাছঃ ২টি, (ক) সাঘাটা (খ) মুন্সিরহাট । সবজী : ২টি, (ক) সাঘাটা (খ) মুন্সিরহাট।
বাঁশ : ২টি, (ক) সাঘাটা (খ) মুন্সিরহাট । হাঁস/মুরগী :১ টি, (ক) সাঘাটা
হাসপাতালের সংখ্যা : ১টিঃ
(ক) সাঘাটা স্বাস্থ্য কমপ্লেক্স। সাঘাটা, গাইবান্ধা । স্থাপিত- ১৯৮৩।
কমিউনিটি ক্লিনিক ২টি
(ক) মুন্সিরহাট কমিউনিটি ক্লিনিক (খ) সাথালিয়া কমিউনিটি ক্লিনিক।
ঈদগাহ মাঠ ১২টি :
(ক) কচুয়াহাট ঈদগাহ মাঠ, (খ) গোবিন্দী (চর) ঈদগাহ মাঠ, (গ) পাখীমারা ঈদগাহ মাঠ, (ঘ) হাটবাড়ী ঈদগাহ মাঠ, (ঙ) ইটাকুড়ি ঈদগাহ মাঠ, (চ) মিয়াপাড়া ঈদগাহ মাঠ, (ছ) যোগীপাড়া ঈদগাহ মাঠ, (জ) সাথালিয়া ঈদগাহ মাঠ, (ঝ) সাঘাটা হাসপাতাল ঈদগাহ মাঠ, (ঞ) সাঘাটা বালিকা বিদ্যালয় ঈদগাহ মাঠ, (ট) সাঘাটা থানা হেডকোয়াটার ঈদগাহ মাঠ।
তথ্য সূত্রঃ সাঘাটা ইউনিয়ন তথ্য বাতায়ন
পশ্চিম খাসি পাহাড় জেলা

পশ্চিম খাসি পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। নংস্তৈন হচ্ছে এই জেলার সদরদপ্তর।
নংস্তৈনের সাংগ্ৰিয়ানে অবস্থিত লাংশিয়াং ঝর্ণা
২৮ অক্টোবর ১৯৭৬ সালে খাসি পাহাড় জেলা ভেঙ্গে এই জেলা গঠিত হয়। এই জেলার আয়তন ৫২৪৭ বর্গকিলোমিটার এবং ২০১১ সালের শুমারি অনুসারে মোট জনসংখ্যা ৩৮৩,৪৬১ জন। ২০১১ সালের শুমারি অনুসারে এটি মেঘালয়ের সবচেয়ে ঘনবসতিপূর্ণ জেলা।
পশ্চিম খাসি পাহাড় জেলা চারটি ব্লকে গঠিত:
পশ্চিম খাসি পাহাড় জেলায় রয়েছে জালুখালি নদী।
শ্রীলঙ্কা ফ্রিডম পার্টি

শ্রীলঙ্কা ফ্রিডম পার্টি (, ) শ্রীলঙ্কার অন্যতম প্রধান রাজনৈতিক দল। ১৯৫১ সালে প্রয়াত প্রধানমন্ত্রী সলোমন বন্দরনায়েকে দলটি প্রতিষ্ঠা করেন। এরপর থেকেই দলটি শ্রীলঙ্কার রাজনৈতিক অঙ্গনে দুইটি বৃহৎ শক্তির দলের একটিরূপে পরিচিত হয়ে আসছে। ১৯৫৬ সালে দলটি প্রথমবারের মতো ক্ষমতাসীন দলের মর্যাদা পায়। সরকারের আধিপত্যবাদী দলরূপে বেশ কয়েকবার দেশ পরিচালনায় অংশ নেয়। সচরাচর দলটি সাম্যবাদী বা অগ্রসরমান অর্থনৈতিক নীতি-নির্ধারণ করে ও জাতীয়তাবাদী সিংহলী দলগুলোর সাথে সম্পর্ক বজায় রাখে।
স্বাধীনতা লাভের পর এসএলএফপি বিপ্লববিহীন সাম্যবাদের ধারণা নিয়ে নিজেদের অস্তিত্ব প্রকাশ করে। নিরপেক্ষ নীতি অবলম্বনপূর্বক সাম্যবাদী দেশগুলোর সাথে জোড়ালো সম্পর্ক বজায় রাখে। এর সামাজিক গণতান্ত্রিক ও জাতীয়তাবাদী নীতির কারণে ইউনাইটেড ন্যাশনাল পার্টির ন্যায় বৃহৎ দলগুলোর সাথে নিজেদেরকে প্রকাশ করতে সক্ষম হয়। এস.ডব্লিউ.আর.ডি বন্দরনায়েকে দলের ভিত্তি হিসেবে পাঁচ বৃহৎ শক্তি যা পঞ্চ মহা বালাভেগায়া রয়েছে যাতে পাদ্রী, স্থানীয় ডাক্তার, শিক্ষক, কৃষক ও শ্রমজীবীরা রয়েছেন।
১৯৫২ সালে সংসদীয় নির্বাচনে ৯টি আসন পায়। কিন্তু, ১৯৪৮ সালের স্বাধীনতার প্রকৃত তাৎপর্য্য তুলে ধরে ১৯৫৬ সালের নির্বাচনে দলীয় প্রধান এস.ডব্লিউ.আর.ডি বন্দরনায়েকে প্রতিদ্বন্দ্বিতায় অবতীর্ণ হন। জাতীয়তাবাদী, গণতান্ত্রিক ও সামাজিক পরিকল্পনাগুলোকে একত্রিত করে নির্বাচনে ব্যাপক বিজয় লাভ করেন। অনেক পর্যবেক্ষকই এ বিজয়কে সামাজিক বিপ্লব হিসেবে তুলে ধরেন ও পশ্চিমামুখী আভিজাত্যবাদীদের পতনরূপে আখ্যায়িত করেন।
সেপ্টেম্বর, ১৯৫৯ সালে এক চরমপন্থী বৌদ্ধ ভিক্ষু কর্তৃক সলোমন বন্দরনায়েকে নিহত হলে অন্তর্বর্তীকালীন প্রধানমন্ত্রী হন বিজয়ানন্দ ডাহানায়েকে। এরপর দলের হাল ধরেন তার বিধবা পত্নী সিরিমাভো বন্দরনায়েকে। ১৯৬০ সালে শ্রীলঙ্কার প্রথম সরকার প্রধান তথা বিশ্বের প্রথম মহিলা সরকার প্রধান হিসেবে নির্বাচিত হন। তার স্বামীর গৃহীত পরিকল্পনাগুলো বাস্তবায়নে সচেষ্ট হন ও ১৯৬০-৬৪ এবং ১৯৭০-৭৭ মেয়াদে অনেকগুলো সামাজিক নীতি বাস্তবায়ন করেন। সিরিমাভো শ্রীলঙ্কার কমিউনিস্ট পার্টি ও লঙ্কা সমাজ পার্টিসহ অন্যান্য বামপন্থী দলের সাথে মিত্রতার বন্ধনে আবদ্ধ হন যা বর্তমানে ইউনাইটেড পিপলস ফ্রিডম অ্যালায়েন্স নামে পরিচিত।
১৯৭২ সালে এসএলএফপি নতুন সংবিধান প্রবর্তন করে। দেশের নাম সিলন থেকে শ্রীলঙ্কা রাখে ও শ্রীলঙ্কাকে প্রজাতন্ত্র হিসেবে ঘোষণা করে। ১৯৭৬ সালে জোট-নিরপেক্ষ আন্দোলনের সভাপতি হন সিরিমাভো। এসএলএফপি নেতৃত্বাধীন সরকার চীন-ভারত যুদ্ধে মধ্যস্থতাকারীর ভূমিকায় অবতীর্ণ হয়।
দ্বিতীয় মেয়াদে প্রধানমন্ত্রী হবার পর তার সরকার অর্থনীতির পশ্চাদপদতা ও দূর্নীতির দায়ে অভিযুক্ত হলে তাদের জনপ্রিয়তা হারাতে শুরু করে। ফলশ্রুতিতে ১৯৭৭ সালের নির্বাচনে এসএলএফপি’র পরাজয় ঘটে। রাষ্ট্রপতি জুনিয়াস রিচার্ড জয়াবর্ধনে সিরিমাভো’র প্রতিকূলে ৭ বছর নাগরিক অধিকার হরণ করেন ও সংসদ থেকে বহিষ্কার করেন। ১৯৮২ সালের রাষ্ট্রপতি নির্বাচনে হেক্টর কোব্বেকাদুয়া এসএলএফপি প্রার্থী হন। কিন্তু, দলকে তার লক্ষ্য থেকে বঞ্চিত করেন।
একই বছর সংসদ নির্বাচন ৬ বছরের জন্য পিছিয়ে দেয়া হয়। এ সময়ে দলটি অভ্যন্তরীণ কোন্দলে লিপ্ত হয়। সিরিমাভো’র কন্যা ও ভবিষ্যতের দল নেতা চন্দ্রিকা কুমারাতুঙ্গা দলে ভাঙ্গন সৃষ্টি করে শ্রীলঙ্কা পিপলস পার্টি প্রতিষ্ঠা করেন।
আগস্ট, ২০১৫ সালের সাধারণ নির্বাচনে ইউপিএফএ এসএলএফপি’র তুলনায় ৯৫ আসন, প্রতিপক্ষ ইউএনএফজিজি ইউএনপি’র তুলনায় ১০৬ আসনে জয় পায়। ফলে ইউএনপি সংখ্যাগরিষ্ঠতা লাভে ব্যর্থ হওয়ায় পারস্পরিক চুক্তিবদ্ধতায় এসএলএফপি’র সাথে যৌথভাবে সরকার গঠন করতে সম্মত হয়।
কচুয়া ইউনিয়ন, সাঘাটা

কচুয়া ইউনিয়ন গাইবান্ধা জেলার সাঘাটা উপজেলার ৫নং ইউনিয়ন পরিষদ।
ইউনিয়নের উত্তরে বোনারপাড়া ইউনিয়ন, দক্ষিণে গোবিন্দগঞ্জ উপজেলার মহিমাগঞ্জ ইউনিয়ন, পূর্বে ঘুড়িদহ ইউনিয়ন ও পশ্চিমে গোবিন্দগঞ্জ উপজেলার মহিমাগঞ্জ ইউনিয়ন এবং রাখালবুরুজ ইউনিয়ন।
আয়তন – ২১.১২ (বর্গ কিঃ মিঃ)।
এ ইউনিয়নে মোট ১৪টি গ্রাম আছে:
এ ইউনিয়নে মোট ০৯টি ওয়ার্ড আছে।
লোকসংখ্যা – ৩১,৫৯৮ (প্রায়)।
শিক্ষার হার – ৫৫%।
কচুয়া ইউনিয়নের উল্লেখযোগ্য হাট বাজারের নাম-
দক্ষিণ পশ্চিম খাসি পাহাড় জেলা

দক্ষিণ পশ্চিম খাসি পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। মৌকিরয়াত হচ্ছে এই জেলার সদরদপ্তর।
দক্ষিণ পশ্চিম খাসি পাহাড় জেলা ৩ আগস্ট, ২০১২ তারিখে পশ্চিম খাসি পাহাড় জেলা ভেঙ্গে গঠিত হয়।
দক্ষিণ পশ্চিম খাসি পাহাড় জেলা দুটি ব্লকে বিভক্ত
পুট্টি

পুট্টি () হল কনসোল নেটওয়ার্ক টার্মিনাল ইমুলেটর মুক্ত ও উন্মুক্ত উৎসের সফটওয়্যার । পুট্টি শব্দের কোন প্রকৃত অর্থ নেই । এতে এসএসএইচ, এসসিপি,টেলনেট,আরলগিন ও সকেট কানেকশন সমর্থন করে । এটি সিরিয়াল পোর্টের মাধ্যমে সংযোগ স্থাপন করে ।
মাইক্রোসফটের জন্য পুট্টি তৈরি করা হয়েছিল কিন্তু সময়য়ের সাথে আর অন্যান্য অপারেটিং সিস্টেমের সাথে সমন্বয় সাধন করা হয়েছে ফলে পুট্টি এখন অনেক অপারেটিং সিস্টেমে সমর্থন করে ।
সাইমন টাথাম হলেন পুট্টির লেখক ও দেখাশোনা কারী । 
পুট্টি অনেক নিরাপদ ভাবে ব্যবহার করা যায় । এতে অনেক নিরাপদ সংযোগ স্থাপন করা যায় । এসএসএইচ চিপার চাবি সহ ৩ডিইএস,আর্কফোর,ব্লোফিস,ডিইএস চাবি সমর্থন করে ।
পুট্টি কমান্ড লাইন / বর্ণ ভিত্তিক সফটওয়্যার যা এসসিপি ও এসএফটিপি সফটওয়্যারের মতো বৈশিষ্ট্য ।
পুট্টির উন্নয়ন কাজ ১৯৯৮ আগে থেকে চলছে এবং ২০০০ সাল থেকে এতে  এসএসএইচ-২ ব্যবহার শুরু হয় ।
পুট্টি হল একটি ফাইল ওয়েব সাইটে ফাইল ট্র্যান্সফারকারী সফটওয়্যার যা ব্যবহারকারীর গোপনীয়তা রক্ষা করে ।
উইন্ডোজ কম্পিউটার থেকে লিনাক্স সার্ভার বা ইউনিক্স-লাইক অপারেটিং সিস্টেমের টার্মিনালে সংযোগ স্থাপনের জন্য সবচেয়ে জনপ্রিয় এবং বহুল ব্যাবহৃত এসএসএইচ এমুলেটর পুট্টি। এটির মাধ্যমেই লিনাক্স সার্ভারে কানেক্ট হয়ে যাবতীয় সফটওয়্যার ইনস্টলেশন, আপডেট ও কনফিগারেশন সম্পাদন করা হয়ে থাকে।
পুটিং নিরাপদ দূরবর্তী টার্মিনাল অনেক বৈচিত্র সমর্থন করে, এবং উপর ব্যবহারকারী নিয়ন্ত্রণ প্রদান করে , SSH যেমন বিকল্প সাইফারগুলির এনক্রিপশন কী এবং প্রোটোকল সংস্করণ হবে AES, 3DES, RC4, পটকা মাছ, DES এবং পাবলিক-কী প্রমাণীকরণ।পিটিটিওয়াই কী ফাইলগুলির নিজস্ব ফর্ম্যাট ব্যবহার করে - পিপিকে ( "বার্তা প্রমাণীকরণ কোড" দ্বারা সুরক্ষিত)। পুটিং সমর্থন লগইন SSO মাধ্যমে GSSAPI প্রদান GSSAPI ব্যবহারকারী সহ, ডিএলএল ।এটি xterm, VT220, VT102 বা ECMA-48 টার্মিনাল এমুলেশন থেকে নিয়ন্ত্রণ অনুক্রমগুলিও অনুকরণ করতে পারে এবং এসএসএইচ ( এক্স 11 ফরওয়ার্ডিং সহ) সহ স্থানীয়, দূরবর্তী, বা গতিশীল পোর্ট ফরওয়ার্ডিংকে অনুমতি দেয়।নেটওয়ার্ক যোগাযোগ স্তর IPv6 সমর্থন করে এবং এসএসএইচ প্রোটোকল zlib@openssh.com বিলম্বিত সংক্ষেপণ স্কিম সমর্থন করে।এটি স্থানীয় সিরিয়াল বন্দর সংযোগগুলির সাথেও ব্যবহার করা যেতে পারে।
পুটিটি হ'ল কমান্ড-লাইন এসসিপি এবং এসএফটিপি ক্লায়েন্টদের সাথে একত্রিত হয়, যথাক্রমে "পিএসসিপি" এবং "পিএসএফটিপি" এবং প্লিংক, একটি কমান্ড-লাইন সংযোগ সরঞ্জাম, যা ইন্টারঅ্যাক্টিভ সেশনগুলির জন্য ব্যবহৃত হয়। 
পুটিটি সরাসরি সেশন ট্যাবগুলিকে সমর্থন করে না তবে অনেকগুলি মোড়ক পাওয়া যায়।
বাংলাদেশ শিক্ষাতথ্য ও পরিসংখ্যান ব্যুরো

বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস) বাংলাদেশ সরকার কর্তৃক গঠিত এবং পরিচালিত কেন্দ্রীয় দপ্তর যা দেশের সকল পর্যায়ের শিক্ষাসংশ্লিষ্ট তথ্য সংরক্ষণ করে। এটি শিক্ষা মন্ত্রণালয়ের একটি সংযুক্ত বিভাগ হিসেবে কার্যক্রম শুরু করে। এটি বাংলাদেশে শিক্ষার উত্তর প্রাথমিক পর্যায় সংক্রান্ত সকল ধরনের তথ্য ও পরিসংখ্যান সংগ্রহ, সঙ্কলন এবং প্রচার করে থাকে।
বর্তমানে ব্যানবেইসের অধিনে দুইটি বিভাগ পরিচালিত হয়ে থাকে: 
এছাড়াও এটি পাশাপাশি দুইটি ইউনিট পরিচালনা করে থাকে।
বর্তমানে ব্যানবেইস বারোটি শ্রেণীতে তাদের ডাটাবেস প্রকাশ করে থাকে।
শিক্ষাপ্রতিষ্ঠান শনাক্তকারী নম্বর বা ইআইআইএন হলো ব্যানবেইস কর্তৃক প্রদত্ত একটি শিক্ষাপ্রতিষ্ঠান শনাক্তকারী নম্বর। সাধারণত ব্যানবেইসের নিকট আবেদনের পর বৈধ বা শিক্ষা মন্ত্রণালয় কর্তৃক স্বীকৃত শিক্ষাপ্রতিষ্ঠানকে এটি দেওয়া হয়ে থাকে। বর্তমানে অনলাইনে ইআইআইএন নম্বর প্রদান করে থাকে। বাংলাদেশের প্রত্যেক মাধ্যমিক বিদ্যালয়, মহাবিদ্যালয় ও বিশ্ববিদ্যালয়ের ইআইআইএন নম্বর রয়েছে।
দ্য বোট রেস ১৮৭৬

১৮৭৬ সালের ৮ এপ্রিল অক্সফোর্ড বিশ্ববিদ্যালয় এবং ক্যামব্রিজ বিশ্ববিদ্যালয়ের কর্মীদের মধ্যে ৩৩ তম নৌকা বাইচ  টেম্‌স নদীর উপর অনুষ্ঠিত হয়।  অক্সফোর্ড বিশ্ববিদ্যালয়ের ছয়জন অভিজ্ঞতাসম্পন্ন এবং কুশলী বোট রেসার থাকা সত্ত্বেও ক্যামব্রিজ বিশ্ববিদ্যালয়ের কর্মীরা তিনটি ব্লুজ পদক জিতে নেয়। জোসেফ উইলিয়াম চিটি-এর আম্পায়ারিইংএ ক্যামব্রিজ বিশ্ববিদ্যালয়ের কর্মীরা ২০ মিনিট ২০ সেকেন্ডের মাথায় সহজেই প্রতিযোগিতাটিতে জয়লাভ করে। অবশ্য এই প্রতিযোগিতাটির সমাপ্তির সময় নিয়ে কিছু বিভ্রান্তি রয়েছে। অবশেষে অক্সফোর্ডের আনুকূল্যে ১৭-১৬ পয়েন্টের ব্যাবধানের জয়টি ছিল একটি রেকর্ড॥
এই প্রতিযোগিতাটি অক্সফোর্ড বিশ্ববিদ্যালয় (কখনও কখনও "ডার্ক ব্লুজ" নামেও ডাকা হয়) এবং কেমব্রিজ বিশ্ববিদ্যালয় (কখনও কখনও "লাইট ব্লুজ" নামেও ডাকা হয়) মধ্যকার একটি অত্যন্ত গুরুত্বপূর্ণ প্রতিযোগিতা। এই প্রতিযোগিতাটি প্রথমবারের মত অনুষ্ঠিত হয় ১৮২৯ সালে এবং ১৮৪৫ সালে  দক্ষিণ-পশ্চিম লন্ডনের টেমস নদীর উপর চ্যাম্পিয়নশিপ কোর্সের ৪.২ মাইল (৬.৮ কিমি) প্রতিযোগিতাটি শুরু হয়। বিগত বছরে কেমব্রিজ বিশ্ববিদ্যালয়কে হারিয়ে অক্সফোর্ড বিশ্ববিদ্যালয় এই প্রতিযোগিতাটিতে চ্যাম্পিয়ন হিসেবে অংশগ্রহণ করে।
ক্যামব্রিজের প্রশিক্ষকের দায়িত্বে ছিলেন কন্সটানটাইন উইলিয়াম বেসন। তিনই ১৮৭২,১৮৭৩ এবং ১৮৭৫ সালে কেমব্রিজের পক্ষে প্রতিযোগিতাটিতে অংশ নিয়েছিলেন। তিনি ছাড়াও জেমস ব্রুকস ক্লুস, যিনি ১৮৭২,১৮৭৩ এবং ১৮৭৫ সালে লাইট ব্লুজদের প্রতিনিধিত্ব করেছিলেন. অবশ্য অক্সফোর্ডের প্রশিক্ষকের ব্যাপারে কন তথ্য নেই। এই প্রতিযোগিতাটিতে আম্পায়ার ছিলেন জোসেফ উইলিয়াম চিটি। তিনি ১৮৪৯(মার্চ এবং ডিসেম্বর মাসে) এবং ১৮৫২ সালে অক্সফোর্ডের পক্ষে মোট দুইবার প্রতিযোগিতাটিতে অংশ নেন। এডওয়ার্ড সারলি এটি প্রথম বারের মত শুরু করেন।
উভয় দলের কর্মীদের গড় ওজন ছিল ১৩৮.৭৫ পাউন্ড বা প্রায় ৭৬ কেজি। ক্যামব্রিজের কর্মীদের মধ্যে তিনজন সাবেক ব্লুজ ছিল। তারা হচ্ছেন  উইলিয়াম ব্রুকস ক্লুস,কক্স জর্জ ল্যাথাম ড্যাভিস এবং হারবারট রোডস। এইচ. জে. স্ট্যানার সহ অক্সফোর্ডের ছয়জন ব্লুজ ছিল। লেখক এবং তৎকালীন নৌকা বাহক জি.সি. ড্রিঙ্কওয়াটার বলেছিলেন যে, টম কটিংহাম এডওয়ার্ড- মস থাকাকালীন সেটি ছিল সাতজন নিয়ে গঠিত সবচেয়ে ভাল দল। কিন্তু তারাও অবশেষে ভুল করে এবং পরাজিত হয়। অপরদিকে, অনেকেই বলেছেন যে, ক্যামব্রিজ ছিল ওই সময়ের সবচেয়ে ভাল দল। 
অক্সফোর্ড টসে জয়ী হয়ে মিডলসেক্স স্টেশন থেকে শুরু করার সিদ্ধান্ত নেয়। যদিও আবহাওয়া উষ্ণ ছিল কিন্তু "কর্নি রিচের"(কোর্সের প্রায় ৩ মাইল দুরে (৪.৮ কিমি)) এবং প্রতিযোগিতাটি শুরু হয় দুপুর ২:০২ মিনিটে। প্রথম চার মিনিটের জন্য উভয় দল সমান দূরত্বে ছিল। কিন্তু তারপর থেকে ক্যামব্রিজ এগিয়ে যেতে শুরু করে।  হ্যামারস্মিথ ব্রিজে আসার পর তারা স্রোতের সুবিধা কাজে লাগায় এবং চিসওইক ইয়ট দ্বারা তিন লেন্থ এগিয়ে যায়। তাদের নেতৃত্বের গুনে, লাইট ব্লুজরা শিপ পাব থেকে প্রায় পাঁচ লেন্থ এগিয়ে যায়। যখন অবশেষে অক্সফোর্ড পাবটি অতিক্রম করে, তখন তারা বুঝতে পারে যে, তারা এটি সম্পূর্ণ করতে পারবে না। লেখক এবং অক্সফোর্ডের সাবেক নৌকাবাহক ডিক বার্নেল বলেছিলেন যে, প্রতিযোগিতাটির দূরত্ব ছিল প্রায় ৬০ গজ বা ৫৫ মিটার।
ক্যামব্রিজ বিশ্ববিদ্যালয় আট লেন্থ এগিয়ে থেকে প্রতিযোগিতাটি শেষ করে। কিন্তু কিছু দ্বিধা দ্বন্দ্ব থাকার জন্য বিচারকগণ এই সিদ্ধান্তে আসেন যে, বিজয়ী দল চার লেন্থ এগিয়ে ছিল। যাইহোক, অফিসিয়াল রেকর্ড থেকে জানা যায় যে, ক্যামব্রিজ বিশ্ববিদ্যালয় ২০ মিনিট ২০ সেকেন্ডের মাথায় সহজেই প্রতিযোগিতাটিতে জয়লাভ করে। এটি ছিল সাত বছরের মধ্যে তাদের ষষ্ঠ জয় এবং অক্সফোর্ডের আনুকূল্যে ১৭-১৬ পয়েন্টের ব্যাবধানটি ছিল একটি রেকর্ড।
দীপ্ত টিভি

দীপ্ত টিভি বাংলাদেশের একটি বেসরকারি বিনোদনমূলক স্যাটেলাইট টেলিভিশন চ্যানেল। ১৮ নভেম্বর ২০১৫ থেকে চ্যানেলটি আনুষ্ঠানিকভাবে এর সম্প্রচার কার্যক্রম শুরু করে। এর সদরদপ্তর ঢাকার তেজগাঁওে অবস্থিত। চ্যানেলটি একবছরের মধ্যেই দর্শক জনপ্রিয়তা পায়। দীপ্ত টিভি ২০১৫-র ১৮ নভেম্বর থেকে সুলতান সুলেমান ধারাবাহিকটি বাংলা ভাষায় সম্প্রচার শুরু করে।
দীপ্ত প্লে দীপ্ত টিভির অনলাইন স্ট্রিমিং সেবা।
যশোর মেডিকেল কলেজ

যশোর মেডিকেল কলেজ বাংলাদেশের যশোর জেলায় অবস্থিত মেডিকেল কলেজ। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১০ সালে প্রতিষ্ঠিত হয়। এখানে ১ বছর মেয়াদী স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে। যাতে প্রতিবছর ৭০ জন শিক্ষার্থীকে ভর্তি করা হয়ে থাকে।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
যশোর মেডিকেল কলেজের প্রধান ক্যাম্পাসটি যশোর সদর উপজেলার চাঁচড়া নতুন বাস টার্মিনালের নিকট হরিণার বিল নামক স্থানে অবস্থিত।
বাংলাদেশ সরকার মেডিকেল শিক্ষার জন্য আরও মেডিকেল কলেজের প্রয়োজনীয়তা মনে করে। সরকার উল্লেখযোগ্য জেলাগুলোতে মেডিকেল কলেজ স্থাপন শুরু করেছিল। এর ধারাবাহিকতায় ২০১০ সালে যশোর মেডিকেল কলেজ প্রতিষ্ঠিত করেছিল। যশোর মেডিকেল কলেজ এর সাথে ২৫০ শয্যা বিশিষ্ট হাসপাতালের কার্যক্রম পরিচালনা করছে।
যশোর মেডিকেল কলেজ শেখ হাসিনা মেডিকেল বিশ্ববিদ্যালয় অধিভুক্ত কলেজ। শিক্ষার্থীরা পঞ্চম বছর শেষ করে এবং চূড়ান্ত পেশাদার এমবিবিএস পরীক্ষায় উত্তীর্ণ হওয়ার পরে রাজশাহী বিশ্ববিদ্যালয় থেকে এমবিবিএস ডিগ্রি অর্জন করে। পেশাদার পরীক্ষাগুলো বিশ্ববিদ্যালয়ের অধীনে অনুষ্ঠিত হয় এবং এর ফলাফল বিশ্ববিদ্যালয় কর্তৃক দেওয়া হয়। অভ্যন্তরীণ পরীক্ষাগুলি যেমনঃ কার্ড সম্পূর্ণতা, টার্ম শেষ এবং নিয়মিত মূল্যায়ন নিয়মিত বিরতিতে অনুষ্ঠিত হয়।
নন্দন পার্ক

নন্দন পার্ক বাংলাদেশের রাজধানী ঢাকার অদূরে সাভার উপজেলায় অবস্থিত একটি বিনোদন কেন্দ্র। এটি বাংলাদেশের বৃহত্তম বিনোদনমূলক পার্ক। আশুলিয়া থানায় নবীনগর - চন্দ্রা মহাসড়কের পাশে বাড়ইপাড়া এলাকায় এর অবস্থান। ১৩৫ বিঘা আয়তনের মনোরম এই পার্কটি যুক্তরাজ্য থেকে প্রযুক্তি ও ডিজাইন নিয়ে ভারতের নিকো পার্কের সহায়তায় নির্মিত হয়েছে।
২০০৩ সালে যাত্রা শুরু করা নন্দন পার্কের উল্লেখযোগ্য রাইডার হলো- জিপ রাইড, চ্যালেঞ্জ কোর্স, রোলার কোস্টার, ওয়াটার কোস্টার, ক্যাবল কার, রক ক্লাইম্বিং, অবস্ট্যাকল কোর্স ও র‌্যাপলিং।
ফ্যান্টাসি কিংডম

ফ্যান্টাসি কিংডম থিম পার্ক, মূলত ফ্যান্টাসি কিংডম নামেই পরিচিত বাংলাদেশের ঢাকার অদূরে আশুলিয়া থানার জামগড়া এলাকায় অবস্থিত একটি বিনোদন পার্ক। ফ্যান্টাসি কিংডম ২০০২ সালের ১৯ ফেব্রুয়ারি ইং তারিখে প্রতিষ্ঠিত হয়। এই পার্কটির রক্ষণাবেক্ষণ ও পরিচালনা করে কনকর্ড এন্টারটেইনমেন্ট কোম্পানি লিমিটেড; যা কনকর্ড গ্রুপের একটি সহযোগী প্রতিষ্ঠান।  থিম পার্কটি প্রায় ২০ একর জায়গা জুড়ে অবস্থিত, যার মধ্যে একটি থিম পার্ক, একটি ওয়াটার পার্ক, শুষ্ক পার্ক এবং হেরিটেজ কর্নার রয়েছে।
বর্তমান সময়ে, ফ্যান্টাসি কিংডম বাংলাদেশে সর্বাধিক পরিদর্শিত থিম পার্ক, যার গড় বার্ষিক উপস্থিতি ৬ কোটি। এটি দেশের সর্ব বৃহৎ বিনোদন পার্ক গুলোর মধ্যে অন্যতম। 
পার্কটি রাজধানী ঢাকার অদূরে সাভার উপজেলাধীন আশুলিয়া থানার জামগড়া এলাকায় ঢাকা-আশুলিয়া মহাসড়কের পাশে অবস্থিত। এই সম্পত্তি ঢাকা জেলা কর্তৃক পরিচালিত আশুলিয়া ও সাভারের শহরগুলির অন্তর্ভুক্ত। ফ্যান্টাসি কিংডম পৌঁছানোর জন্য বর্তমানে অনেক সড়ক রয়েছে। ঢাকা থেকে সাভার যাওয়ার পথেই পড়ে বাংলাদেশের সর্বপ্রথম থিম পার্ক ফ্যান্টাসি কিংডম।
'ফ্যান্টাসি কিংডম থিম পার্ক' সমস্ত তরুণদের জন্য প্রায় ২৪ টি রাইড রয়েছে।  যার ভিতর সবচেয়ে মজার উল্লেখযোগ্য কিছু রাইড হল জুজু ট্রেন ও টনি অ্যাডভেঞ্চার।   
আশুলিয়ার ফ্যান্টাসি কিংডম কমপ্লেক্সের একটি প্রধান আকর্ষণ হল ওয়াটার কিংডম। এই ওয়াটার পার্কটিতে স্লাইড, একটি ওয়েভ পুল, অলস রিভ রয়েছে। ফ্যান্টাসি কিংডমের পাশে ওয়াটার কিংডম অবস্থিত। এছাড়া, এখানে স্লাইড ওয়ার্ল্ড, লেজি রিভার, পারিবারিক পুল, মাল্টি-স্লাইড এবং ওয়াটার পুল, লস্ট কিংডম, খেলার অঞ্চল এবং নৃত্যের অঞ্চল রয়েছে।
ফ্যান্টাসি কিংডম এই গো-কার্টগুলি ফ্যান্টাসি কিংডম কমপ্লেক্সে চালু করছে, যা বাংলাদেশে প্রথমবারের মতো আন্তর্জাতিক মানের গো-কার্টস চালানোর বিশ্ব মানের অভিজ্ঞতা দেয়।
মেরুজ্যোতি

মেরুজ্যোতি, মেরুপ্রভা, আরোরা বা আরোরা উষা হলো আকাশে একধরনের প্রাকৃতিক আলোর প্রদর্শনী। প্রধানত উঁচু অক্ষাংশের এলাকাগুলোতে আরোরা'র দেখা মিলে। আরোরা দেখতে অত্যন্ত সুন্দর। আরোরা নিয়ে প্রাচীনকালে অনেক উপকথা চালু ছিল। যেমন নর্স উপকথা অনুসারে আরোরা হল ঈশ্বরের সৃষ্টি সেতু। আবার কিছু কুসংস্কারচ্ছন্ন মানুষ আছে যারা মনে করেন তাদের পূর্বপুরুষেরা আকাশে নাচানাচি করে তাই আকাশের রং বদলে যায়।
সূর্য আমাদের থেকে প্রায় ৯.৩ কোটি মাইল (প্রায় ১৫ কোটি কিলোমিটার) দূরে অবস্থিত। কিন্তু এর প্রভাব বহুদূর পর্যন্ত বিস্তৃত। সৌরঝড়ে চার্জিত কণা (প্লাজমা) মহাকাশে ছড়িয়ে পড়ে। পৃথিবীতে এসব কণা পৌছালে পৃথিবীর চৌম্বক ক্ষেত্র এবং বায়ুমণ্ডল এর সাথে প্রতিক্রিয়া করে। যখন সূর্যের চার্জিত কণাগুলো আমাদের পৃথিবীর বায়ুমন্ডলের অণু-পরমাণুকে আঘাত করে তখন সেই চার্জিত কণাগুলো বায়ুমন্ডলের অণু-পরমাণুগুলোকে আন্দোলিত করে এবং উজ্জ্বল করে তোলে। পরমাণু আন্দোলিত হওয়ার অর্থ হল এই যে, যেহেতু পরমাণু নিউক্লিয়াস এবং নিউক্লিয়াসকে আবর্তনকৃত ইলেক্ট্রন দ্বারা গঠিত তাই যখন সূর্য থেকে আগত চার্জিত কণা বায়ুমণ্ডলের পরমাণুকে আঘাত করে তখন ইলেক্ট্রনগুলো উচ্চ শক্তিস্তরে (নিউক্লিয়াস থেকে আপেক্ষিকভাবে অনেকদূরে) ঘুরতে শুরু করে। তারপর যখন আবার কোনো ইলেক্ট্রন নিম্ন শক্তিস্তরে চলে আসে তখন সেটি ফোটন বা আলোতে পরিণত হয়।
আরোরাতে যা ঘটে তেমনটি ঘটে নিয়নের বাতিতেও। নিয়ন টিউবের মধ্যে নিয়ন গ্যাসের পরমাণুগুলোকে আন্দোলিত করবার জন্য ব্যবহৃত হয় বিদ্যুৎ। তাই নিয়নের বাতিগুলো এরকম উচ্চ মানের রঙ্গিন আলো দেয়। আরোরাও ঠিক এভাবে কাজ করে-তবে এটি আরো বড় মাত্রায় হয়। আরোরাগুলো মাঝে মাঝে আলোর পর্দার মতো দেখায়। তবে এরা গোলাকার অথবা সর্পিল বা বাঁকানোও হতে পারে। বেশিরভাগ আরোরাতে সবুজ রং এবং গোলাপী রং দেখা যায়। তবে অনেকসময় লাল রং বা বেগুনী রঙের হতে পারে।
আরোরা সাধারণত দেখা যায় দক্ষিণ ও উত্তরের দেশগুলোতে। কানাডা, রাশিয়া, অস্ট্রেলিয়া, গ্রীনল্যান্ডের মতো দেশগুলোতে আরোরার দেখা মিলে। মানব ইতিহাস জুড়ে আরোরার রং গুলো রহস্যময়। বিভিন্ন মিথোলোজিতে বিভিন্ন কুসংস্কার উল্লেখ করা হয়েছে এই নিয়ে। তবে বিজ্ঞান বলেঃ আমাদের বায়ুমন্ডলের গ্যাসগুলোই হল আরোরার বিভিন্ন রঙের কারণ। উদাহরণ: আরোরার সবুজ রঙের কারণ হল অক্সিজেন আবার আরোরার লাল এবং নীল রঙের জন্য দায়ী হল নাইট্রোজেন গ্যাস।
হেরাত জামে মসজিদ

হেরাত জামে মসজিদ (مسجد جمعه هرات) ("হেরাত বড় মসজিদ" নামেও পরিচিত) আফগানিস্তানের উত্তর-পশ্চিম প্রদেশের হেরাত শহরে অবস্থিত একটি বিখ্যাত মসজিদ। মসজিদটি ঘুরি শাসক সুলতান গিয়াস উদ্দিন ঘুরি কর্তৃক নির্মিত হয়। তিনি ১২০০ খ্রিষ্টাব্দে এটির ভিত্তিপ্রস্তর স্থাপন করেন এবং পরবর্তীতে অনেক শাসকের দ্বারাই মসজিদটি সম্প্রসারিত হয়েছে। পরবর্তীতে এর অনেক চকচকে টাইলস প্রতিস্থাপিত হয়েছে এবং পনেরতম শতাব্দির শেষের দিকে হেরাতের জামে মসজিদটির বর্তমান সংস্করণটির রূপ দেয়া হয়।
প্রতিদিনের সালাত আদায়ের জন্য অসংখ্য ছোট মসজিদ ছাড়াও, ইসলামী বিশ্বের অনেক সম্প্রদায়ের একটি বড় মসজিদ থাকে, শুক্রবারের জুম্মার সালাত খুৎবা সহকারে আদায়ের জন্য একটি সম্মিলিত মসজিদ থাকে। জামে মসজিদটি কখনোই হেরাতের সর্ববৃহৎ মসজিদ ছিল না; তিমুরিদ কর্তৃক গা্ওয়ারসাদ মাদ্রাসা ও মসিজদের একট সুবৃহৎ কমপ্লেক্স নির্মিত হয় যা শহরের উত্তর অংশে অবস্থিত। ঐ স্থাপনাগুলো ১৮৮৫ সালে বিট্রিশ ভারতীয় সেনাবহিনী ধ্বংস করে দেয় যাতে ঐ দুর্গগুলো ব্যবহার করে রাশিয়ার সেনাবাহিনী ভারতের উপর আক্রমণ করতে না পারে।
হেরাত জামে মসজিদ শহরের প্রথম জামে মসজিদ। ভূমিকম্প এবং অগ্নি কর্তৃক ধ্বংস হওয়া দুটি ছোট জরাস্ট্রিয়ান অগ্নি মন্দিরের উপর নির্মিত হয়। ঘুরি শাসক গিয়াস উদ্দিন ঘুরি ১২০০ খ্রিষ্টাব্দে (৫৯৭ হিজরীতে) একটি মসজিদটি নির্মাণের কাজ শুরু করেন এবং তার মৃত্যুর পর, তার ভাই এবং উত্তরসূরী মোহাম্মদ কর্তৃক মসজিদটির নির্মাণ কাজ চলতে থাকে। বিষয়টি ১৯৬৪ সালে মসজিদটির পুনর্নির্মাণের সময় পূর্ব ঘুরি প্রবেশদ্বারের একটি শিলালিপি এবং ষোলতম শতাব্দীর তিমরুদের ঐতিহাসিক খাওয়ান্দমির এর খোলাসাত আল আকবর নামক গ্রন্থ থেকে জানা যায়।
১৪২১ সালে, চেঙ্গিস খান ছোট ভবনগুলো ধ্বংসের মাধ্যমে হেরাতে অনেক অংশসহ প্রদেশটি জয়লাভে করেন। ১২৪৫ সাল পর্যন্ত এটি ছিল না, শামস আল দিন কার্ত এর নিয়ন্ত্রণে কোন প্রকারের পুনর্নির্মাণ কর্মসূচি গ্রহণ করা হয়নি এবং ১৩০৬ পর্যন্ত মসজিদ নির্মাণের কাজ শুরু করা হয়নি। ১৩৬৪ সালে একটি বিধ্বংসী ভূমিকম্পে ভবনটি প্রায় সম্পূর্ণরূপে ধ্বংস হয়ে যায়, যদিও ভবনটি পুননির্মাণের জন্য বহুবার চেষ্টা করা হয়েছিল।
মসজিদটি প্রথাগত আয়তাকার ইওয়ান প্যাটার্নে নির্মিত হয়েছে। মসজিদটির চারপাশে তিনটি প্রাচীর এবং সামনে একটি বিশাল উঠান রয়েছে। মসজিদটির মূল নকশার কিছু অংশ মসজিদটির কেন্দ্রভাগে রয়ে গেছে, কিন্তু অনেক কিছু প্রতিস্থাপিত হয়েছে।
কুষ্টিয়া মেডিকেল কলেজ

কুষ্টিয়া মেডিকেল কলেজ বাংলাদেশের কুষ্টিয়া জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (ইন্টার্নশিপ) স্নাতক পর্যায়ের ৫ বছর মেয়াদি এম.বি.বি.এস শিক্ষাক্রম চালু রয়েছে; যেখানে প্রতিবছর ১০০ জন শিক্ষার্থীকে ভর্তি করা হয়ে থাকে।
ঢাকা- কুষ্টিয়া মহাসড়কের হাউজিং অংশে ২০১৩ সালে কুষ্টিয়া মেডিকেল কলেজের স্থায়ী ক্যাম্পাসের নির্মাণ কাজ শুরু হয়। প্রথম দিকে কুষ্টিয়া ম্যাটসের একাডেমিক ভবনে সকল প্রশাসনিক কার্যক্রম চলে আসছিলো। ২০২২ সালের ৩রা এপ্রিল কলেজের স্থায়ী ক্যাম্পাসে নিয়মিত ক্লাস এবং প্রশাসনিক কার্যক্রম শুরু হয়।
১৯৭৮-১৯৭৯ সালে বাংলাদেশ সরকার দেশের স্বাস্থ্যসেবা উন্নয়নের লক্ষ্যে বগুড়া, কুমিল্লা, দিনাজপুর, ফরিদপুর, কুষ্টিয়া, খুলনা, নোয়াখালী এবং পাবনায় মেডিকেল কলেজ স্থাপনের পরিকল্পনা করেছিল। পরবর্তীতে পরিকল্পনাটি স্থগিত করা হয়েছিল।
বাংলাদেশ সরকার মেডিকেল শিক্ষার সুবিধার জন্য আরও মেডিকেল কলেজের প্রয়োজনীয়তা মনে করেছিল। সেই অনুসারে কুষ্টিয়া, সাতক্ষীরা, গোপালগঞ্জ এবং কিশোরগঞ্জে চারটি নতুন মেডিকেল কলেজ স্থাপনের পরিকল্পনা করেছিল। যেগুলোর প্রতিটি কলেজ প্রতিবছর ৫২ জন শিক্ষার্থী ভর্তি করতে পারবে এমন ধারণক্ষমতা কলেজ স্থাপনের পরিকল্পনা করেছিল।
২০১১ সালে কুষ্টিয়া মেডিকেল কলেজ প্রতিষ্ঠিত করা হয়েছিল। ২০১১ সালেই কলেজটি সাধারণ হাসপাতালের একটি অংশ হিসেবে শিক্ষা কার্যক্রম শুরু করেছিল। কলেজের সাথে ২৫০ শয্যা বিশিষ্ট কুষ্টিয়া জেনারেল হাসপাতাল রয়েছে। ২০২৩ সালে ১৪ নভেম্বর প্রধানমন্ত্রী শেখ হাসিনা কলেজ উদ্ভোধন করেন।
ঢাকা- কুষ্টিয়া মহাসড়কের হাউজিং অংশে ২০১৩ সালে জায়গার উপর ২৭৫ কোটি টাকা ব্যায়ে কুষ্টিয়া মেডিকেল কলেজের স্থায়ী ক্যাম্পাসের নির্মাণ কাজ শুরু হয়।
২০২২ সালের ৩রা এপ্রিল থেকে স্থায়ী ক্যম্পাসে কলেজের নিয়মিত ক্লাস এবং প্রশাসনিক কার্যক্রম শুরু হয়।
কুষ্টিয়া মেডিকেল কলেজে ছেলেদের জন্য এবং মেয়েদের জন্য আলাদা আবাসনের ব্যবস্থা রয়েছে। ছেলেদের আবাসিক হলের নাম রিফাত-মিলন ছাত্রাবাস এবং মেয়েদের আবাসিক হলের নাম রহিমা-আফসার ছাত্রীনিবাস। দুটি হলই চারতলা বিশিষ্ট। এছাড়া ইন্টার্ন ডাক্তারদের জন্য আলাদা ভবনের নির্মাণ কাজ চলমান আছে।
নোয়াখালী মেডিকেল কলেজ

নোয়াখালী মেডিকেল কলেজ বাংলাদেশের নোয়াখালী জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০০৮ সালে প্রতিষ্ঠিত হয়; যা বর্তমানে দেশের একটি চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (ইন্টার্নশিপ) স্নাতক পর্যায়ের ৫ বছর মেয়াদি এমবিবিএস শিক্ষাক্রম চালু রয়েছে; যাতে প্রতিবছর ১০০ জন শিক্ষার্থীকে ভর্তি করা হয়ে থাকে।
কলেজটি ৫ বছর মেয়াদী এমবিবিএস ডিগ্রি প্রদান করে থাকে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। ডিগ্রিটি বাংলাদেশ মেডিকেল এন্ড ডেন্টাল কাউন্সিল কর্তৃক অনুমোদিত।
নোয়াখালী মেডিকেল কলেজ নোয়াখালীর বেগমগঞ্জ উপজেলার চৌমুহনী পৌরসভার মিরওয়ারিশপুরে অবস্থিত। এটি বীরশ্রেষ্ঠ রুহুল আমিন চত্বর (চৌরাস্তা মোড়) থেকে ০.৫ কিলোমিটার উত্তরে অবস্থিত।
১৯৭৮-১৯৭৯ সালে দেশের স্বাস্থ্যসেবা উন্নয়নের লক্ষ্যে বাংলাদেশ সরকার বগুড়া, কুমিল্লা, দিনাজপুর, ফরিদপুর, কুষ্টিয়া, খুলনা, নোয়াখালী এবং পাবনায় মেডিকেল কলেজ স্থাপনের পরিকল্পনা করেছিল। পরবর্তীতে পরিকল্পনা স্থগিত করা হয়েছিল।
পরবর্তীকালে, সরকার মেডিকেল শিক্ষার বিস্তারের জন্য আরও মেডিকেল কলেজের প্রয়োজন মনে করে। সেই অনুসারে বাংলাদেশ সরকার নোয়াখালী এবং কক্সবাজারে প্রতি বছর ৫০ জন শিক্ষার্থী ভর্তি হতে পারবে এমন দুটি নতুন মেডিকেল কলেজ প্রতিষ্ঠার পরিকল্পনা করেছিল।
২০০৮ সালের ১৩ নভেম্বর কলেজটি নোয়াখালী মেডিকেল কলেজ নামে প্রতিষ্ঠিত করা হয়েছিল। ২০০৮ সালে এটি সাধারণ হাসপাতালের একটি অংশে শিক্ষামূলক পরিষেবা শুরু করেছিল। কিছু দিন পর কলেজটিকে চৌমুহনী নতুন ক্যাম্পাসে স্থানান্তরিত করা হয়েছিল এবং শিক্ষা কার্যক্রম চালিয়ে যাওয়া হয়েছিল।
পরবর্তীতে আওয়ামী লীগের সাবেক সভাপতি, সংসদ সদস্য ও সাবেক স্পিকার আবদুল মালেক উকিলের নামে কলেজটির নামকরণ করা হয়। 
২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "নোয়াখালী মেডিকেল কলেজ" হয়।
নোয়াখালী মেডিকেল কলেজ চট্টগ্রাম বিশ্ববিদ্যালয় ও চট্টগ্রাম মেডিকেল বিশ্ববিদ্যালয় এর অধিভুক্ত। শিক্ষার্থীরা পঞ্চম বছর মেয়াদী কোর্স শেষ করে এবং চূড়ান্ত এমবিবিএস পরীক্ষায় উত্তীর্ণ হয়ে এমবিবিএস ডিগ্রি অর্জন করে। প্রফেশনাল পরীক্ষাগুলো বিশ্ববিদ্যালয়ের অধীনে নেওয়া হয় এবং ফলাফল দেওয়া হয়। অভ্যন্তরীণ পরীক্ষাগুলো যেমনঃ কার্ড সম্পূর্ণতা, টার্ম শেষ এবং নিয়মিত মূল্যায়ন নিয়মিত বিরতিতে নেওয়া হয় ।
নোয়াখালী মেডিকেল কলেজে একটি আধুনিক ও প্রযুক্তি নির্ভর মেডিকেল কলেজ। কলেজের ছাত্ররা প্রতি বছর দুর্দান্ত ফলাফল করছে। পরিপূর্ণ একাডেমিক ভবন, ছাত্র-ছাত্রী হোস্টেল, সকল সুবিধা সংবলিত লাইব্রেরী, খেলার মাঠ, ক্যাফেটেরিয়া, কলেজ বাস ও একটি মিলনায়তন আছে।
নোয়াখালী মেডিকেল কলেজের শিক্ষার্থীরা বিভিন্ন ধরনের সমাজকল্যাণমূলক ও কার্যক্রমে জড়িত। এখানে মেডিসিন ক্লাব ও সন্ধানী নামক দুটি স্বেচ্ছাসেবী সংগঠন কাজ করে থাকে।
সাতক্ষীরা মেডিকেল কলেজ

সাতক্ষীরা মেডিকেল কলেজ বাংলাদেশের সাতক্ষীরা জেলায় অবস্থিত একটি সরকারি মেডিকেল কলেজ। প্রতিষ্ঠানটি ২০১১ সালে প্রতিষ্ঠিত হয়।
২০১১ সালের ১৬ অক্টোবর সাতক্ষীরা মেডিকেল কলেজ প্রতিষ্ঠিত হয়েছিল। ২০১২ সালের ১৩ জানুয়ারি শিক্ষা কার্যক্রম শুরু হয়েছিল। সাতক্ষীরা শহরের কাটিয়া নামক স্থানে একটি ভাড়া বাড়িতে শিক্ষা কার্যক্রম শুরু হয়েছিল। কলেজের সাথে ১০০ শয্যা বিশিষ্ট একটি হাসপাতাল চালু করা হয়েছিল। বর্তমানে তা ৫০০ শয্যা। 
কলেজ প্রাঙ্গনেই রয়েছে ৫০০ শয্যা বিশিষ্ট একটি আধুনিক হাসপাতাল। হাসপাতালে আউটডোর, ইনডোর এবং জরুরি বিভাগ সহ রয়েছে আধুনিক রোগনির্ণয় যন্ত্রপাতি, আল্ট্রাসাউন্ড, এক্স-রে, সিটি-স্ক্যান, এম আর আই যন্ত্র। রয়েছে আধুনিক সুবিধা সমৃদ্ধ প্যাথলজি ডিপার্টমেন্ট, অত্যাধুনিক ওটি, আল্ট্রা ক্লিন ওটি, ইমার্জেন্সি ওটি, আইসিইউ, সিসিইউ, সেন্ট্রাল অক্সিজেন সরবরাহ ব্যবস্থা, স্বয়ংক্রিয় অগ্নিনির্বাপণ ব্যবস্থা, লিফট সুবিধাসহ নানাবিধ সুবিধা।
অল্পসময়ের মধ্যেই এই হাসপাতাল সাতক্ষীরাবাসীর আস্থার অপর নাম হয়ে দাড়িয়েছে। প্রতিদিন প্রায় কয়েক হাজার রোগীর সেবা দিয়ে আসছে সাতক্ষীরা মেডিকেল কলেজ হাসপাতাল।
সাতক্ষীরা মেডিকেল কলেজ ও হাসপাতালের বিভাগগুলো হলঃ
ক. প্রি-ক্লিনিক্যাল
খ. প্যারা-ক্লিনিক্যাল 
গ. ক্লিনিক্যাল
জামালপুর মেডিকেল কলেজ

জামালপুর মেডিকেল কলেজ বাংলাদেশের জামালপুর জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৬৫ জন শিক্ষার্থীকে ভর্তি করানো হলেও সরকারী প্রজ্ঞাপন অনুসারে সিটের পরিমান বর্ধিত করে ২০২৪ সাল হতে তা ১০০ জনে উন্নিতকরণ করা হয়েছে।
ময়মনসিংহ বিভাগের জামালপুর জেলায় অবস্থিত। বর্তমানে স্থায়ী ক্যাম্পাসের নির্মাণ কাজ চলায় নির্মানাধীন প্রকল্পে একাডেমিক ভবনে ক্লাস নেওয়া হচ্ছে ও অস্থায়ী ভাবে জামালপুর সরকারী হাসপাতালে ক্লিনিক্যাল ক্লাস নেয়া হচ্ছে।
২০১৪ সালে গণপ্রজাতন্ত্রী বাংলাদেশ সরকার স্বাস্থ্যসেবা ব্যবস্থার উন্নয়নের লক্ষ্যে ৬ টি নতুন মেডিকেল কলেজের অনুমোদন দেন। তার মধ্যে এটি অন্যতম। জামালপুর মেডিকেল কলেজ নামে কার্যক্রম শুরু হলেও ২০১৭ সাথে এর নামকরণ করা হয় শেখ হাসিনা মেডিকেল কলেজ, জামালপুর । বর্তমানে একাডেমিক ভবন ও ক্লিনিক্যাল ক্লাসের জন্য ২ টি টিনশেড ভবনে ক্লাস কার্যক্রম চলমান। তবে মনিরাজপুর ৩৪ একর জমিতে নির্মানাধীন নতুন ক্যাম্পাসে কার্যক্রম চালু হয়নি প্রকল্প হস্তান্তরিত না হওয়ার দরুণ।
২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "জামালপুর মেডিকেল কলেজ" হয়।
শ্রেণী কার্যক্রম পরিচালনা করার জন্য ৬ তলা বিশিষ্ট একাডেমিক ভবন। তাছাড়া ছেলে শিক্ষার্থীদের জন্যে একটি চারতলা ও মেয়েদের জন্যে রয়েছে ৪তলা ভবন। তাছাড়া ২টি ইন্টার্ন হোস্টেল রয়েছে। 
১. প্রশাসন, ২. অ্যানাটমি, ৩. অ্যানেসথেসিওলজি, ৪. বায়োকেমিস্ট্রি, ৫. কার্ডিওলজী, ৬. কমিউনিটি মেডিসিন, ৭. ডার্মাটোলজি, ৮. ইএনটি, ৯. ফরেন্সিক মেডিসিন, ১০. গাইনী এন্ড অবস্‌, ১১. মেডিসিন, ১২. মাইক্রোবায়োলজি, ১৩. নেফ্রোলজি, ১৪. চক্ষু, ১৫. ওরাল এন্ড ম্যাক্সিলোফেসিয়াল সার্জারী, ১৬. অর্থোপেডিক সার্জারী, ১৭. প্যাথলজি, ১৮. শিশু, ১৯. শিশু গ্যাস্ট্রোএন্টারোলজি এন্ড নিউট্রিশন, ২০. ফার্মাকোলজি, ২১. ফিজিওলজি, ২২. সাইকিয়াট্রি, ২৩. রেডিওলজী এন্ড ইমেজিং, ২৪. রেসপিরেটরী মেডিসিন, ২৫. সার্জারী
সরকারি মেডিকেল কলেজের সকল প্রকার সুযোগ সুবিধা বিদ্যমান।
টাঙ্গাইল মেডিকেল কলেজ

টাঙ্গাইল মেডিকেল কলেজ বাংলাদেশের টাঙ্গাইল জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৬৫ জন (৬২টি সাধারণ, ২টি FF কোঠা এবং ১টি আদিবাসিদের জন্য সংরক্ষিত) শিক্ষার্থীকে ভর্তি করা হয়ে থাকে।
টাঙ্গাইল মেডিকেল কলেজ ও হাসপাতাল ভবন টাঙ্গাইল শহরের কোদালিয়া এলাকায় অবস্থিত।
১৯৭৪ সালে টাঙ্গাইল জেলায় একটি ৫০ শয্যাবিশিষ্ট সাধারণ হাসপাতাল স্থাপনের পর একটি মেডিকেল কলেজ স্থাপনের দাবি উঠে। ২০১২ সালের ৩০ জুন টাঙ্গাইলের ভূঞাপুরের একটি জনসভায় শেখ হাসিনা একটি মেডিকেল কলেজ স্থাপনের ঘোষণা দেন। ২০১৪ সালের ২৩ ফেব্রুয়ারি টাঙ্গাইল জেনারেল হাসপাতালের ট্রমা সেন্টারকে মেডিকেল কলেজ ভবন হিসেবে অনুমোদন করে ছাত্র ভর্তির অনুমতি দেওয়া মাধ্যমে এই মেডিকেল কলেজটি চালু করা হয়। শুরুতে কলেজটির নাম টাঙ্গাইল মেডিকেল কলেজ রাখা হয়। ২০১৬ সালে টাঙ্গাইল-৫ আসনের সংসদ সদস্য ছানোয়ার হোসেন টাঙ্গাইল মেডিকেল কলেজ ও হাসপাতালটির নাম শেখ হাসিনার নামে নামকরণ করার প্রস্তাব আনেন জাতীয় সংসদে ও পরে প্রস্তাবটি জাতীয় সংসদে গৃহীত হয়। বঙ্গবন্ধু শেখ মুজিবুর রহমান মেমোরিয়াল ট্রাস্টের ২০১৭ সালের ৫ এপ্রিলের সভায় নামকরণে বিষয়টি চূড়ান্ত অনুমোদন দেওয়া হয়। অনুমোদিত নামানুসারে টাঙ্গাইল মেডিকেল কলেজ ও হাসপাতালের নামকরণ করা হয় শেখ হাসিনা মেডিকেল কলেজ ও হাসপাতাল।
২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "টাঙ্গাইল মেডিকেল কলেজ" হয়।
গোপালগঞ্জ মেডিকেল কলেজ

গোপালগঞ্জ মেডিকেল কলেজ বাংলাদেশের গোপালগঞ্জ জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদী এম.বি.বি.এস. শিক্ষাক্রম চালু রয়েছে; যাতে প্রতিবছর ১২৫ জন শিক্ষার্থীকে ভর্তি করা হয়ে থাকে। বর্তমানে মেডিকেল কলেজটিতে চতুর্দশ ব্যাচ (২০২২-২০২৩ শিক্ষাবর্ষ) চলমান রয়েছে। এটি গোপালগঞ্জ ২৫০ শয্যাবিশিষ্ট জেনারেল হাসপাতালের পূর্ব দিকে অবস্থিত।
শেখ সায়েরা খাতুন মেডিকেল কলেজ শেখ মুজিবুর রহমানের মা এবং সাবেক প্রধানমন্ত্রী শেখ হাসিনার দাদী শেখ সায়েরা খাতুন এর নামে কলেজের নামকরণ করা হয়েছিল। ২০২৪ সালের ৩ নভেম্বর এটির নাম পরিবর্তন করে "গোপালগঞ্জ মেডিকেল কলেজ" রাখা হয়।
গোপালগঞ্জ মেডিকেল কলেজটি বাংলাদেশের ঢাকা বিভাগের গোপালগঞ্জ জেলার সদর উপজেলায় ২৫০ শয্যাবিশিষ্ট জেনারেল হাসপাতালের পাশে অবস্থিত।
২০১১ সালের ৩১ ডিসেম্বর তৎকালীন প্রধানমন্ত্রী শেখ হাসিনা শেখ সায়েরা খাতুন মেডিকেল কলেজ নামে এটির ভিত্তিপ্রস্তর স্থাপন করেছিলেন। এই প্রকল্পের বাজেট ছিল ৫০০ কোটি টাকা। প্রাথমিকভাবে গোপালগঞ্জ ২৫০ শয্যা বিশিষ্ট হাসপাতালের তত্ত্বাবধায়কের বাসভবনে কলেজের অস্থায়ী কার্যালয় স্থাপন করেছিল। সেই কার্যালয় থেকেই প্রথমবার ভর্তি কার্যক্রম শুরু করেছিল।
২০১১-২০১২ শিক্ষাবর্ষে কলেজটি প্রথমবারে ৫১ জন শিক্ষার্থী নিয়ে শিক্ষা কার্যক্রম শুরু করেছিল।
অবকাঠামোগত দিক থেকে শেসাখামেক ক্যাম্পাস পরিপূর্ণ।
শহীদ সৈয়দ নজরুল ইসলাম মেডিকেল কলেজ

শহীদ সৈয়দ নজরুল ইসলাম মেডিকেল কলেজ বাংলাদেশের কিশোরগঞ্জ জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ১০০ জন শিক্ষার্থীকে ভর্তি করা হয়ে থাকে।
শহীদ সৈয়দ নজরুল ইসলাম মেডিকেল কলেজ ২০১১ সালে প্রতিষ্ঠিত হয়। এটি বাংলাদেশের প্রথম ভারপ্রাপ্ত রাষ্ট্রপতি সৈয়দ নজরুল ইসলামের নামে নামকরণ করা হয়।
২০১০-২০১১ সালে বাংলাদেশ সরকার দেশে স্বাস্থ্যসেবা উন্নয়নের লক্ষ্যে যশোর, সাতক্ষীরা, কিশোরগঞ্জ ও কুষ্টিয়ায় ৪ টি মেডিকেল কলেজ স্থাপনের একটি পদক্ষেপ অনুমোদন করে। জাতীয় অর্থনৈতিক পরিষদের (একনেক) কার্যনির্বাহী কমিটি প্রকল্পটি অনুমোদন দেয়। শহীদ সৈয়দ নজরুল ইসলাম মেডিকেল কলেজ প্রতিষ্ঠার জন্য বাজেট হিসাবে আনুমানিক ৫.৪৫ বিলিয়ন টাকা ব্যয়ের অনুমোদন দেয়া। প্রকল্পের মধ্যে ছয়তলা হাসপাতাল ভবন, একাডেমিক ভবনের জন্য পাঁচতলা কলেজ, নার্স প্রশিক্ষণ কেন্দ্র, শিক্ষার্থী ছাত্রাবাস, ইন্টার্নি ডাক্তারদের হোস্টেল, ডাক্তারদের ছাত্রাবাস, স্টাফ নার্সদের ছাত্রাবাস, মসজিদ, মিলনায়তন, অধ্যক্ষ ও পরিচালকদের আবাসিক ভবন, জিমনেসিয়াম ইত্যাদি স্থাপনা তৈরিসহ সরঞ্জাম সংগ্রহ, একটি মাইক্রো-বাস, দুটি অ্যাম্বুলেন্স এবং আসবাবপত্র কেনার বিষয় অন্তর্ভুক্ত ছিল।
স্বাস্থ্য অধিদপ্তর।
শহীদ তাজউদ্দীন আহমদ মেডিকেল কলেজ

শহীদ তাজউদ্দীন আহমদ মেডিকেল কলেজ বাংলাদেশের গাজীপুর জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১২ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৭২ জন শিক্ষার্থীকে ভর্তি করা হয়ে থাকে।
কলেজটি প্রথমে "গাজীপুর মেডিকেল কলেজ" নামে প্রতিষ্ঠিত হয়েছিল। ২০১৪ সালে বাংলাদেশের প্রথম প্রধানমন্ত্রী তাজউদ্দীন আহমদ নাম অনুসারে শহীদ তাজউদ্দীন আহমদ মেডিকেল কলেজ নামকরণ করা হয়েছিল।
গাজীপুরের শহীদ তাজউদ্দীন আহমদ মেডিকেল কলেজ ঢাকা বিশ্ববিদ্যালয়ের অধিভুক্ত কলেজ। শিক্ষার্থীরা ঢাকা বিশ্ববিদ্যালয়ের অধিনে ৫ বছর মেয়াদী এমবিবিএস কোর্স শেষ করে এবং চূড়ান্ত পেশাদার পরীক্ষায় উত্তীর্ণ হয়ে এমবিবিএস ডিগ্রি অর্জন করে।
এই কলেজটি স্বাস্থ্য মন্ত্রণালয়ের বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) দ্বারা পরিচালিত।
শহীদ সোহ্‌রাওয়ার্দী মেডিকেল কলেজ

শহীদ সোহ্‌রাওয়ার্দী মেডিকেল কলেজ বাংলাদেশের ঢাকা জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০০৬ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম. বি. বি. এস. শিক্ষাক্রম চালু রয়েছে; যাতে প্রতিবছর ২০০ জন শিক্ষার্থীকে ভর্তি করা হয়ে থাকে এবং ৫ বছর মেয়াদী বি. ডি. এস. শিক্ষাক্রম চালু রয়েছে; যাতে প্রতিবছর প্রায় ৫০ জন শিক্ষার্থীকে ভর্তি করা হয়ে থাকে ।
শহীদ সোহ্‌রাওয়ার্দী হাসপাতাল ঢাকার শেরে-ই-বাংলা নগরে জাতীয় হৃদরোগ ইনষ্টিটিউট এর পাশে অবস্থিত।
১৯৬৩ সালে পূর্ব পাকিস্তানের আমলে আইয়ুব কেন্দ্রীয় হাসপাতাল হিসাবে প্রতিষ্ঠিত হয়েছিল। প্যাথলজিকাল এবং রেডিওলজিকাল বিভাগ দিয়ে কলেজের শিক্ষা কার্যক্রম শুরু হয়েছিল।
শহীদ সোহ্‌রাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাসপাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার শহীদ সোহ্‌রাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে "বেগম খালেদা জিয়া মেডিকেল কলেজ" হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম "শহীদ সোহ্‌রাওয়ার্দী মেডিকেল কলেজ"-এ পরিবর্তন করা হয়।
মেডিকেল কলেজ হাসপাতালে ৫০০ জন শিক্ষার্থী এবং ২০০০ জন কর্মকর্তা-কর্মচারী রয়েছে।
হাসপাতালে চিকিৎসা প্রার্থী রোগীদের প্রয়োজনীয় তথ্য সরবরাহের জন্য এই হাসপাতালে একটি অনুসন্ধানকেন্দ্র রয়েছে। এটি হাসপাতালের প্রবেশ পথেই অবস্থিত। অসুস্থ রোগীদের আনা নেয়ার জন্য এখানে ৩ টি এ্যাম্বুলেন্স রয়েছে।
দরিদ্র ও অসহায় রোগীরা সমাজ সেবা কার্যালয়ে যোগাযোগ করে ঔষধ পত্রসহ বিভন্ন টেষ্ট ও সিট ভাড়ার ক্ষেত্রে আর্থিক সুবিধা পেতে পারেন। সমাজ সেবা কার্যালয় হাসপাতালের নিচতলায় ব্লক -৬ এ অবস্থিত।
উজিরপুর পৌরসভা

উজিরপুর পৌরসভা বাংলাদেশের বরিশাল জেলার উজিরপুর উপজেলার স্থানীয় সরকার সংস্থা। ২০১৩ সালে পৌরসভাটি প্রতিষ্ঠিত হয়। এটি একটি গ শ্রেনীর পৌরসভা 
২০১৩ সালের ২৬ ফেব্রুয়ারি ৬.২৫ বর্গকিলোমিটার এলাকা নিয়ে উজিরপুর পৌরসভা প্রতিষ্ঠিত হয়। ঐ বছর ৮ জানুয়ারি উজিরপুর উপজেলায় পৌরসভা স্থাপনের ঘোষণা দেয়া হয়। ফেব্রুয়ারিতে স্থানীয় সরকার মন্ত্রণালয় উজিরপুর উপজেলার শিকারপুর ও উজিরপুর সদর ইউনিয়নের ৮টি এবং গুঠিয়া ইউনিয়নের দুটি গ্রাম নিয়ে উজিরপুর পৌরসভা গঠন করে গেজেট প্রকাশ করে। ২২ মে স্থানীয় সরকার মন্ত্রণালয় থেকে ১৩ সদস্যের পৌর সহায়তা (কাউন্সিলর) পরিষদ গঠন করা হয়। গেজেট প্রকাশের পর উপজেলা নির্বাহী অফিসার সোহরাব হোসেন পৌরসভার প্রশাসক হিসেবে দায়িত্ব পালন করেন।
৯ টি ওয়ার্ড নিয়ে উজিরপুর পৌরসভা গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। বর্তমানে উপজেলা নির্বাহী অফিসার পৌর প্রশাসকের দায়িত্ব পালন করছেন। এ পৌরসভার প্রশাসনিক কার্যক্রম উজিরপুর থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।
২০১১ সালে আদমশুমারী অনুযায়ী উজিরপুর পৌরসভায় ৫১,৫৯৭ জন মানুষ বাস করে। পৌর এলাকার মোট জনসংখ্যা ১৪,৫৪৯ জন। ভোটার সংখ্যা ৯,৬২৬ জন।
নিউ জার্সি রুট ১৮৪

রুট ১৮৪ হলো যুক্তরাষ্টের নিউ জার্সির একটি রাজ্য মহাসড়ক। আগের ধারার নিউ জার্সি রুট ৪৪০ কে পুনরুপায়ন করা হয়েছে। রুট ১৮৪ পশ্চিমে উডব্রিজের টাউনশিপ গার্ডেন রাজ্য পার্কওয়ের সংযোগস্থলে শেষ হয়েছে, আর পূর্বে শেষ হয়েছে পার্থ এমবয়ের রুট ৩৫ এর সংযোগস্থলে। প্রধান সড়কের পাশদিয়ে সব সময়ই আনন্দদায়ক স্থানীয় দর্শনীয় স্থান লক্ষ্য করা যায়, কিন্তু পার্শ্ববর্তী এলাকায় কম জনবহুল হয়। পুরো মহাসড়ক কাউন্টি রুট ৫০১ এর সাথে সমগ্রামী হয় কিন্তু কাউন্টি এর রক্ষণাবেক্ষণ করে না।
এই সড়কটির উৎপত্তি হয়েছিল রুট এস-৪, যা ১ লা জানুয়রি ১৯৫৩ সালে হয়ে যায় নিউ জার্সি ৪৪০। ১৯৭৪ সালে এর একটি অংশ নবায়ন করা হয়, তখন নিউ জার্সি স্টেট হাইওয়ে ডিপার্টমেন্ট পূর্ব চুক্তি অনুযায়ী নিউ জার্সি ১৮৪ পুনরায় নির্ধারণ করেন।
রুট ১৮৪ সড়কটি শুরু থেকে ঘুরেফিরে শেষ হয়েছে গার্ডেন স্টেট পার্কওয়ে ১২৯ এবং নিউ জার্সির কাউন্টি রুটের উডব্রিজ টাউনশিপে। পরে রাস্তাটি দূত নিকটবর্তী সি আর ৫০১ সড়কের উত্তর দিকে মোড় নিয়ে ফোর্ড পার্কে গিয়ে পড়েছে, যা রাজা জর্জ রোড হিসেবে পরিচিত। এরপর শুধু রাজা জর্জ রোড থেকে বিভক্ত হয়ে রুট ১৮৪ পালাবদল করে, আংশিক ক্লোভারলেফ এবং ইউ এস ৯ রুটটির দক্ষিণ হোপলান পার্ক অতিক্রম করেছে। স্থানীয় কবরস্থান পাশ কাটানোর পর, সড়কটি সিআর ৬৫৫ (ফ্লোরিডা গ্রোভরোডর) এবং একটি জংশন অতিক্রম করেছে। এর পর পূর্ব দিক থেকে পালাবদল করে আসা সারি সারি বৃক্ষরাজি হিসেবে পরিচিত পার্থ এমবয়ের রুট ৪৪০ অতিক্রম করেছে।
এরপর ৪৪০ রুটটি পূর্বদিকে রুট ৩৫ ও পূর্বাঞ্চলীয় টার্মিনাসে পৌঁছানোর জন্য উত্তর দিকে চলতে থাকে।
১৯২৭ সালের প্রথম নির্ধারিত ধারা অনুযায়ী, রুট ১৮৪ হলো একটি পূর্বনির্ধারিত পার্শ্বীয় শাখা সড়ক ৪ (বর্তমানে মার্কিন সড়ক ৯) নিউ জার্সি স্টেট হাইওয়ে রুট এস-৪। হাইওয়ে শ্রণীবিন্যাস হয়েছিল আউটারব্রিজ ক্রসিং থেকে রুট ৪ এর দিকে। ১৯৫১ সালে শেষ পর্যন্ত রুট ৪ থেকে সম্পতি নির্মাণে রুট ৪ পার্কওয়ে (বর্তমানে গার্ডেন রাজ্য পার্কওয়ে) পর্যন্ত সম্প্রসারিত করা হয়েছিল। ১৯৫৩ তে পুনসংখ্যা আইনে ১ লা জানুয়ারি ১৯৫৩ তারিখে নতুন সংখ্যা নির্ণয় করা হয়, যেখানে রুট এস-৪ কে রুট ৪৪০ করা হয়েছিল যা স্টেটেন দ্বীপের নিউ ইয়র্ক স্টেট রুট ৪৪০ এর সঙ্গে মিলিয়ে রাখা হয়েছিল।
পুরো রাস্তাটি মিডলসেক্স কাউন্টিতে।
পূর্ব গারো পাহাড় জেলা

পূর্ব গারো পাহাড় জেলা হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা।
পূর্ব গারো পাহাড় জেলা ১৯৭৬ সালে প্রশাসনকে জনগণের নিকটে নিয়ে আসার জন্য গারো পাহাড় জেলা থেকে গঠিত হয়।
উইলিয়ামনগর হচ্ছে এই জেলার সদরদপ্তর। এই জেলার আয়তন ২,৬০৩ বর্গকিলোমিটার।
দক্ষিণ গারো পাহাড় জেলা

দক্ষিণ গারো পাহাড় জেলা হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। ২০১১ সালের শুমারি অনুসারে এই জেলা মেঘালয়ের সবচেয়ে কম জনসংখ্যার জেলা এবং মোট জনসংখ্যা ১৪২,৫৭৪ জন।
লর্ড

এলা মারিয়া লানি ইয়েলিচ-ও'কনার (জন্ম ৭ নভেম্বর ১৯৯৬), অধিক পরিচিত তার স্টেজ নাম লর্ড দ্বারা, একজন নিউজিল্যান্ডীয় সংগীতশিল্পী এবং গীতিকার। তিনি ছোটবেলা থেকেই সঙ্গীত পরিবেশনায় আগ্রহী ছিলেন। ১৩ বছর বয়সে ইউনিভার্সাল মিউজিক গ্রুপ তাকে চুক্তিবদ্ধ করে। পরবর্তীতে তিনি গীতিকার এবং সঙ্গীত প্রযোজক জোয়েল লিটলের সাথে জুটিবদ্ধ হন যিনি লর্ডের বেশিরভাগ গানের কথা ও সঙ্গীত প্রযোজনা করেছেন। তার প্রথম এক্সটেন্ডেড প্লে দ্য লাভ ক্লাব ইপি মার্চ ২০১৩ সালে বাণিজ্যিক মুক্তি পায়। এক্সটেন্ডেড প্লেটি অস্ট্রেলিয়া এবং নিউজিল্যান্ডের জাতীয় রেকর্ড চার্টে ২ নম্বরে পৌঁছায়।
লর্ড ২০১৩ সালের মাঝামাঝিতে তার প্রথম একক রয়্যালস মুক্তি দেন। এটি আন্তর্জাতিক জনপ্রিয়তা লাভ করে এবং এর ফলে লর্ড ১৯৮৭ সালের পর সবচেয়ে কম বয়সী একক শিল্পী হিসেবে বিলবোর্ড হট ১০০ এর শীর্ষস্থান অর্জন করেন। ২০১৩ সালের শেষের দিকে তার প্রথম অ্যালবাম পিউর হেরোইন মুক্তি পায়। অ্যালবামটি অস্ট্রেলিয়া এবং নিউজিল্যান্ডে শীর্ষস্থান দখল করে এবং যুক্তরাষ্ট্রের বিলবোর্ড ২০০তে তৃতীয় স্থানে পৌছায়। এর পরবর্তী এককগুলি হল “টেনিস কোর্ট”, “টিম”, নো বেটার এবং “গ্লোরি অ্যান্ড গোর”।
লর্ডের সঙ্গীতের ধারা মূলত ইলেকট্রনিকা, পপ, রক। তিনি দুইটি গ্র্যামি পুরস্কার, একটি ব্রিট পুরস্কার এবং দশটি নিউজিল্যান্ড মিউজিক অ্যাওয়ার্ড লাভ করেছেন। ফোর্বস ২০১৩ সালে তাকে বিশ্বের সবচেয়ে প্রভাবশালী কিশোরী হিসেবে নির্বাচিত করে এবং পরবর্তী বছর তিনি ফোর্বসের "৩০ এর নিচে ৩০" তালিকায় জায়গা করে নেন।
আরশিনগর (চলচ্চিত্র)

আরশিনগর ২০১৫ সালের অপর্ণা সেন পরিচালিত একটি ভারতীয় বাংলা চলচ্চিত্র। এ চলচ্চিত্রে অভিনয় করেছেন দেব, ঋত্বিকা সেন, যীশু সেনগুপ্ত সহ আরো অনেকে। এই ছবিটি উইলিয়াম শেকসপিয়র এর রোমিও অ্যান্ড জুলিয়েট এর অণুকরনে করা হয়েছে। এটির ট্রেলার ২৫ নভেম্বর ২০১৫ এ মুক্তি পায়।
ফিল্মটিকে উইলিয়াম শেক্সপিয়রের রোমান্টিক-ট্র্যাজেডি রোমিও অ্যান্ড জুলিয়েট -এর উপর আধুনিক যুগের গ্রহণ হিসাবে ঘোষণা করা হয়েছিল। অপর্ণা সেন বলেছিলেন যে ছবিটির পটভূমি হিসাবে জমি মাফিয়া থাকবে।  দেবের চরিত্রটি রোমিও এবং ঋত্বিকা সেনের চরিত্রটি জুলিয়েটের উপর ভিত্তি করে তৈরি করা হয়েছে। দেব গ্যারেজ ব্যান্ড নামের একটি ব্যান্ডের সদস্যের ভূমিকায় অভিনয় করবেন। "ঋত্বিকা সেন, যিনি বোরবাদে" তার আত্মপ্রকাশ করেছিলেন, তাকে প্রধান নায়িকা হিসাবে নির্বাচিত করা হয়েছিল কারণ অপর্ণা সেন এমন একজনকে চেয়েছিলেন যে মুখ্য অভিনেতার চেয়ে দশ বছরের ছোট দেখাবে, তাই সেন তাকে শূন্য করে দেন। পূর্ববর্তী কিংবদন্তি ,ওয়াহিদা রেহমান , যিনি অপর্ণা সেনের সাথে ১৫ পার্ক এভিনিউতে কাজ করেছিলেন , তাকে রিত্তিকার দাদীর ভূমিকায় রচনা করার জন্য নির্বাচিত করা হয়েছিল। থিয়েটার অভিনেতা অনির্বাণ ভট্টাচার্যকে প্রাথমিকভাবে প্রধান প্রতিপক্ষের চরিত্রে অভিনয়ের জন্য নিযুক্ত করা হয়েছিল। কিন্তু তারপরে টাইবাল্টের আদলে খোদাই করা নেতিবাচক চরিত্রে অভিনয়ের জন্য জিশু সেনগুপ্তকে নির্বাচিত করা হয়েছিল , যার ফলে একজন পূর্ণ বিরোধী হিসেবে আত্মপ্রকাশ ঘটে। অনির্বাণ ভট্টাচার্য পরবর্তীতে একটি সহায়ক ভূমিকায় অভিনয়ের জন্য চুক্তিবদ্ধ হন। দৃশ্যত, রূপা গাঙ্গুলী এবং কৌশিক সেনযথাক্রমে ওয়াহিদা রহমানের ছেলে ও মেয়ে হিসেবে কাস্ট করা হয়েছিল। অভিনেত্রী জয়া শীল ঘোষ এবং চলচ্চিত্র নির্মাতা কমলেশ্বর মুখার্জিও এই ছবির অংশ। জয়া যেখানে দেবের মায়ের ভূমিকায় অভিনয় করবেন, কমলেশ্বরকে সেলিম সাবের ভূমিকায় দেখা যাবে, ঋত্বিকার সঙ্গীত শিক্ষক। দেবের বাবার ভূমিকায় অভিনয় করবেন শঙ্কর চক্রবর্তী , আর শান্তিলাল মুখার্জি একজন দুর্নীতিবাজ রাজনীতিকের ভূমিকায় অভিনয় করবেন।
২০১৫ সালের ২৭ জানুয়ারী মুহুর্তের শট অনুষ্ঠিত হয়েছিল, যার ছবি নির্মাতারা টুইটারে পোস্ট করেছিলেন। দেব এবং অনিন্দ্য ব্যানার্জি ৭ ফেব্রুয়ারি ২০১৫-এ শহরের একটি স্টুডিওতে অপর্ণা সেনের আরশিনগরের জন্য শুটিং শুরু করেন। ওয়াহিদা রেহমান ২১ ও ২২ মার্চ শুটিংয়ে যোগ দেন। কমলেশ্বর মুখার্জি ১৭ ফেব্রুয়ারী ২০১৫ তারিখে শুটিং শুরু করেছিলেন । রবিবার বিকেলে আলিপুরের বর্ধমান রাজবাড়িতে কিছু দৃশ্য শুট করা হয়েছিল। কলকাতা ছাড়াও শুটিং লোকেশনের মধ্যে রয়েছে মালদা, পুরুলিয়ার আদিনা মসজিদ এবং মুম্বাই ।
পশ্চিম গারো পাহাড় জেলা

পশ্চিম গারো পাহাড় জেলা হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। তুরা হচ্ছে এই জেলার সদরদপ্তর। এই জেলার আয়তন ৩৭১৪ বর্গকিলোমিটার এবং ২০০১ সালের শুমারি অনুসারে লোকসংখ্যা ৫১৫,৮১৩ জন। ২০১১ সালের শুমারি অনুসারে তৎকালীন সাতটি জেলার ভেতরে এটি ছিলো পূর্ব গারো পাহাড় জেলার পরেই দ্বিতীয় জনবসতিপূর্ণ জেলা।
১৯৮৬ সালে পশ্চিম গারো পার্বত্য জেলাতে, তার পার্শ্ববর্তী জেলাগুলি সহ দক্ষিণ এবং পূর্ব গারো পাহাড় জেলায়, নকরেক জাতীয় উদ্যান গঠন করা হয়। উদ্যানটির আয়তন ৪৭ বর্গকিমি (১৮.১ বর্গ মাইল)।
দক্ষিণ পশ্চিম গারো পাহাড় জেলা

দক্ষিণ পশ্চিম গারো পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। আমপাতি হচ্ছে এই জেলার জেলা সদরদপ্তর।
২০১১ সালের শুমারি অনুসারে দক্ষিণ পশ্চিম গারো পাহাড় জেলার মোট জনসংখ্যা ১,৭২,৪৯৫ জন। এদের মধ্যে ৮৭,১৩৫ জন পুরুষ এবং ৮৫,৩৬০ জন নারী।
দক্ষিণ পশ্চিম খাসি পাহাড় জেলায় রয়েছে জালুখালি নদী।
ইব্রাহিমী মসজিদ

ইব্রাহিমী মসজিদ (Hebrew: מערת המכפלה, " ", ইংরেজি: Cave of the Patriarchs / Cave of Machpelah, trans. "দুই সমাধির গুহা"); কুলপিতাদের গুহা‌ বা আল-হারাম আল-ইবরাহিমি (, "") বলেও পরিচিত। এটি ফিলিস্তিনের পুরাতন হেবরন (আল-খলিল) শহরের মধ্যস্থলে হেবরন পাহাড়ে অবস্থিত ভূঅভ্যন্তরস্থ কামরার সারি। তাওরাত ও কুরআনের সাথে সম্পর্কিত লোককথা অনুযায়ী নবী ইবরাহিম এই গুহা ও পার্শ্ববর্তী ক্ষেত্র দাফনের জন্য ক্রয় করেছিলেন।
ইহুদি এবং মুসলিম উভয় ধর্মের অনুসারীদের নিকট ইব্রাহিমী মসজিদ একটি সম্মানিত স্হাপনা । বিশ্বাস করা হয়, এ মসজিদের পাশে হযরত ইব্রাহিম, হযরত ইসহাক, হযরত ইয়াকুব ও হযরত ইউসুফের কবর রয়েছে। ২০১৭ সালে মসজিদটিকে বিশ্ব ঐতিহ্যবাহী স্থান হিসেবে ঘোষণা করে ইউনেস্কো।
ডালু

ডালু () হচ্ছে ভারতের মেঘালয় রাজ্যের পশ্চিম গারো পাহাড় জেলার একটি গ্রাম। এটি মুলত উত্তর পূর্ব ভারতে কয়লা রপ্তানি এবং বাংলাদেশের সাথে সীমান্ত বন্দরের জন্য বিখ্যাত।
ভারতের ৫১ নং জাতীয় মহাসড়ক এবং ৬২ নং জাতীয় মহাসড়ক ডালুতে এসে শেষ হয়েছে। এখান থেকে নিকটতম বিমানবন্দর বালজেক বিমানবন্দর ৩৩ কিলোমিটার বা ২১ মাইল দূরে মেঘালয়ের তুরার উত্তর-পূর্বে অবস্থিত।